
Dr. Reichard Zsigmond ügyved ; 

ügyész : Dr^ Siegmund Vilmos ügyvéd ; 

pénztárnok: Dr/Szivák Imre ügyvéd; 

könyvtámok : JDr. Tarnál János kir. táblai biró ; 

választmányi tagok : Dr. Baumgarten Izidor kir. törvényszéki biró, 
Dr. BecJc Hugó ügyvéd. Bodor László kir. törvénysz. biró (Kolozsvár), 
Csema Vincze kir. főügyész (Nagyvárad), Dr. Chorin Ferencz ügyvéd, 

Dárday Sándor, Daruváry Alajos curiai másodelnök, Dr. Gruber 
Lajos kir. alügyész, Dr. Gyóry Élek ügyvéd, Halmágyi Sándor kir. 

ügyvéd, nyűg. kir. ügyész, Dr. Imling Konrád curiai biró. Kelemen 
Mór curiai biró, Dr. Kováts Gyula egyetemi tanár, Dr. Lukács Adolf 
kir. táblai biró (Pécs), Dr. Nagy Dezső ügyvédi, Dr. Nagy Ferencz 
egyet, tanár, Dr. Plósz Sándor egyet, tanár. Sárkány József kir. táblai 
alelnök, Dr. Schwarz Gusztáv ügyvéd, egyetemi magántanár, Székács 
Ferencz kir. curiai biró. Székely Ferencz kir. curiai biró, Szentgyörgyi 
Imre curiai tanácselnök, Dr. Teleszky István igazságügyminiszteri 
államtitkár, Tóth Elek nyűg. kir. táblai tanácselnök, Tóth Gáspár 

dékán, Dr. Wlassics Gyula egyetemi tanár, Dr. Zsögöd Benő egye- 
temi tanár. 



A börtönügyi bizottság elnöke : Manoilovich Emil curiai tanács- 
elnök, alelnöke Tóth Lörincz curiai tanácselnök, jegyzője Dr. Dole- 
schall Alfréd törvényszéki aljegyző. 



Kivonat a « Magyar Jogászegylet » alapszabályaiból. 

3. §. Az egyletnek alapító, rendes, levelező és tiszteletbeli tagjai vannak. 

4. §. A rendes és levelező tagok belépése egy évi időszakra történik; a tagok 
névsorába való beiratkozás hallgatag megujitottnak tekintetik mindaddig, mig az illető 
tag nem tudatja kilépését az igazgató véiasztmánynyal. 

Budapesti lakos csak rendes tag lehet. 

7. §. A rendes tagok tagsági dija 5 írt ; a levelező tagoké 3 frt. 
A mely tag egyszer-mindenkorra 200 frt alapítványi tőkét ajándékoz az egyletnek, 
alapitó taggá lesz. 

A titkári hivatal: Zöldfa-utoza 31. sz. H. em. 9. 

Nagy figyelemmel és élvezettel hallgattuk itt a minap azt 
uz előadást, a melyet Dr. Beichard Zsigmond t. tagtársunk az 
ügyvédség szervezetének kérdései tárgyában tartott. 

Ha én itt ugyanazon kérdésben szót kérek, és attól az elv- 
től, a melyet t. tagtársunk kifejtett, merőben ellentétes állás- 
pontot foglalok el, úgy azzal én nem azt akarom kifejezni, hogy 
a Dr. Reichard Zsigmond t. tagtársunk által construált deductio 
nincs a logika szabályai szerint helyesen alkotva ; sőt ellenkező- 
leg, fejtegetéseinek helyes voltát általában elismerem. 

De én a kérdés elbirálásánál más, a Dr. Eeichard t. kar- 
társamétól lényegesen különböző szempontból fogok kiindulni, s 
ha így az övével merőben ellentétes elvnek helyességét vitatom, 
akkor azt hiszem, hogy a nézeteink közti ellentét elbirálásának 
kritériuma egyedül az lesz, hogy melyikünknek kiindulási pontja 
általánosabb. 

Nem minden elfogultság nélkül szólok a tárgyhoz, midőn 
ily, tekintélyre és tudományra nézve egyaránt jelentékeny közön- 
ség előtt először kérek szót, s midőn az ellenkező álláspontot, — 
a mely -az én nézetem szerint úgy a jogalkalmazás, mint a jog* 
fejlesztés legelső feltételeinek ellentmond, — olyan magas tudo- 
mányos szinvonalról fejtette ki az én t. barátom és ellenfelem. 
Jól tudom, hogy ő utána szólva, nehéz feladat lesz a vita szin- 
vonalat fentartanom. 

De előre kell bocsátanom azt is, — bár ezen megjegyzésem 
valószínűleg épen azok körében fog visszatetszésre találni, a kik 
a kérdés végeredményére nézve velem egyetértenek, — hogy 
ezen kérdés megoldásánál én sem az ethika szempontjait 
tartom irányadónak. Az én szempontom inkább fejlődéstani és 
főként social-politikai, mert meggyőződésem szerint minden 

szervezeti kérdést ezen szempontokból kell megítélni. Ha lesznek^ 
a kik az ethikai szempontokat is ki fogják fejteni, akkor talán 
megadatik még nekem az alkalom, hogy ezen vita keretében az. 
ethika fökérdését is szóba hozhassam. 

Teljesen egyet értek t. barátommal, hogy ebben a te- 
remben, a hová ezúttal be nem hallatszanak a kenyérkérdés 
agitátorainak jelszavai, az ügyvédség szervezetének kérdését 
első sorban mint a társadalom kérdését kell megvitatni. Az első 
kérdés tehát az, miként kell az ügjrvédséget szervezni a végből, 
hogy az a társadalomnak jobban szolgálhasson. A másik kér- 
dés — az hogy az ügyvédi kar tagjainak tekintélye és jólléte mily 
szervezet mellett biztosítható jobban, — az első kérdéshez képest 
mellékes, ö arra én sem terjeszkedem ki, egyrészt azért, mert 
kézen fekvő, hogy az bármely szervezeti formában megvalósít- 
ható, másrészt azért, mert a megvalósítás módjai és eszközei 
ugyanebben a teremben, más alkalommal már behatóan meg 
lettek vitatva. 

T. teljes ülés! Én az ügyvédség szervezetének kérdése 
fölé azt a szempontot állítom fel kritérium gyanánt, vájjon 
milyen szervezetű ügyvédség képes a társadalomnak jelesebben 
szolgálni, a jogfejlődés előbbrevitele által? 

Először is ezt a kritériumot indokolom. 

Nem hinném, hogy volna valaki ebben a teremben, a ki 
még hinné, hogy lehetséges akár ész-, akár természetjogi alapon 
(mert hiszen másként a priori lehetetlen), olyan állandó, olyan 
megkristályozódott jogéletet teremteni, a mely jogélet a jog- 
^gy^^Qf * jogbiztonság eszméjét csak megközelítőleg •is meg 
tudná valósítani. 

A társadalmi és állambölcsészet megállapodott már abban, 
hogy a jog is az evolutio törvényeinek uralma alatt áll, hogy a 
társadalom is változik, fejlődik, megújul ; — s a társadalom- 
mal együtt kellene változnia, fejlődnie, megújulnia a jognak 
is. De ebben a fejlődésben, a mely soha sem mozog valami 
rythmikus szabályossággal, az intézmények újjászervezésének 
mindig legnagyobb akadályai a létező intézmények szervezetei; 
melyek annál inkább akadályozzák a fejlődést, minél tömöreb- 
bek, minél összefüggőbbek (Herbert Spencer). így a jogintéz- 

menyek fejlődése, bár általában nyomon követi a társadalmi 
-élet egyes ágainak igényletét, ezt az igényt alig elégítheti ki 
■teljesen, mert rohamos, radikális átalakításra a jog alkalmat- 
lan, s intézményei közül a társadalom mindig csak azokat 
reformálja, a melyek reformját a legégetőbb szükség paran- 
csolja. Nem a jognak eszméje marad vissza a társadalom igénye 
megett, hiszen a társadalom jogigénye képezi a jogeszmét, hanem 
a jogintézmények maradnak vissza a jogeszme megett ! Ezt a 
-visszamaradást fejezi Göthe, mikor Mefistof elessél azt mondatja : 

«Es érben sich Gesetz und Becht 
Wie eine ew'ge Krankheit fort».*) 

A jogintézmények fejlődésének egyik akadályát, és pedig 
legnagyobb akadályát az képezi, hogy azon szervezetek, a me- 
lyek ezen intézményeket fenntartják, zárt testületeket képeznek. 

Megnehezítik a reformokat az új kodifíkátiók óriási 
nehézségei, úgy hogy valamely új törvény megalkotását, új 
rendszer felállítását rendszerint a réginek számos novellája, 
revisiója előzi meg. 

Már most az a kérdés, minő testületek fejlesztik, s milye- 
nek gátolják a jog megújulását ? 

Egy-két pillantás a jog történetére meg fogja adni a 
felelet erre a kérdésre. 

Bómában a quiritek jogának hagyományait sokáig nem birta 
a, praetorok judikaturája kiirtani. Ezek a hagyományok forma 
szerint bennmaradtak a jogrendszerben, míglen a szabad ügy- 
védek Cicero korában és azután, kiirtották őket. Ezek a szabad 
ügyvédek, kiknek responsumai máig forrását képezik a civiljog tu- 
dományának, ezek alkották meg a római remekjogot. Ez a római 
remekjog pedig nem a/i^s civiléből, hanem a /i*s civile daczára, 
fejlődött ki. Kifejlesztették a római társadalom igényeiből fakadt 
jogeszméhez képest Labeo, Gajus, Papinianus és számtalan más 
kitűnő ügyvéd és tanár. Mert, s ezt szükségesnek tartom újból 
hangoztatni, ezek a férfiak nagyrészt ügyvédek voltak, a kik a 
jogvédelem mellett, hasonlóan a mostani angol «barrÍ8ter»-hez, 
jogvéleményezéssel foglalkoztak. A jus respondendi csak később, 

*) Faust. I. rósz II. felv. 

Claudius császár korában, lett kinevezéstől függővé téve. Hogjr 
mennyire független és mennyire önérzetes volt ez az ügyvédség, 
annak példáját adta Papinianus, a ki életével fizette meg ön- 
megtagadását. A leghiresebb ügyvédet, Cicerót, nem is említem. 

ugyanerre a kérdésre vet világosságot a mi érvényes 
büntetőjogunk átalakulása. Ez az átalakulás a XYIII. század 
második felében, Prancziaországból indult ki. 

Az átalakítás kezdeményezői nem a szervezett bírói testü- 
letek voltak, hanem az encyklopedisták, s nyomukban az ügy- 
védek. A mai büntetőjog első sorban a Voltaire műve. S Vol- 
taire, a ki Beccariát tettre ragadta, nem a bírák körében talált 
szövetségesekre. Az átalakítást Voltaire és Beccaria a franczia 
ügyvédek által vitték keresztül. Az első ügyvéd, ki a haladás 
szolgálatába állt, Élie de Beaumont volt, a ki a hírhedt Calas- 
féle perben a régi franczia büntetőjog és eljárás képtelenségét 
vitatta. Mögéje sorakozott az egész szabad franczia ügyvéd- 
ség. Az encyclopedisták és a szabad ügyvédek vállvetve küz- 
döttek az ordonnanceok és edictek elavult szabályai ellen. 
A « szervezett köztisztviselői testületek)) — a parlamenti bíró- 
ságok — a legszenvedélyesebb harczot vívták az átalakítás^ 
ellen.*) Voltaire munkáit nyilvánosan elégették. A bírák alap* 
jában látták megtámadva azt a jogrendet, a melynek fentartása 
létezésüknek volt czélja, s a mely nélkül ők a társadalmat el 
sem tudták képzelni. Mert ezen szervezett testületek bizonyos 
tekintetben a társadalom fölé voltak helyezve — úgy mint ma. 
Az ügyvédek pedig a társadalom írott, hagyományos rendjével 
szemben, a társadalom élő, szükséges rendjét képviselték. Ök 
benne éltek a társadalomban, érezték, hogy mire volt szük- 
sége annak, s mi sérti a társadalmat, a helyett hogy ótal- 
mázná ; azért, mert független ügyvédek voltak, a kik az élet 
szabad versenyében a társadalommal együtt küzdöttek. A mai 
büntetőjog kibontakozása az ő érdemük. 

A harmadik példát, t. teljes ülés, Magyarország jogéleté- 

*) A toulousei parlament valóságos proscriptiót folytatott Voltaire^ 
hívei ellen. A párisi szintén. La Barre lovagot és D'Etallondeot kivé- 
gezték. S nem is ezek voltak a gyűlölködés egyedüli áldozatai. V. ö.. 
Hertz: Voltaire und die ^ranzösische Strafrecktspflege im XYIII, Jahr- 
hundeit. Stuttgart, 1888. 

nek nagy átalakulása szolgáltatja. Értem a 40-es években végbe- 
ment átalakulást. Ezt az átalakulást nem azok vitték keresztül, 
a kik a hétszemélyes tábla zöld asztalai mellől, mint az ország 
legfőbb, az ország jogegységét képviselő birái, a legnagyobb és 
a legközvetlenebb hatást gyakorolták az igazságszolgáltatásra. 
Az itélőmesterek, állásuk méltóságához tartozónak vélték az ősök 
hagyományaihoz való erős ragaszkodást. A negyvenes évek műveit 
az államférfiak és az ügyvédek alkották, ügyvédek szerkesztették 
a 43-iki büntetőjavaslatot, a közjogi törvényeket; ők rendez- 
ték — a mennyire lehetett — az urbériséget, és ők hangoztatták 
már akkor az ősiség eltörlését. Azok az ügyvédek pedig, a kik a 
bíróságok asztalai mellett ültek, — mert akkor a birák is ügy- 
védek voltak — azok a birói székben conservativ judikaturát 
folytattak, mert mást nem is folytathattak : a biró csakis con- 
servativ lehet, azért mert biró. A biróság a jog egységének, biz- 
tosságának őre, a jogrend fentartója. A birói szervezetben, a 
mely tagjait a társadalom külön osztályává teszi, csakis conser- 
vativ tevékenységet lehet kifejteni, a fejlesztés az ügyvédség 
dolga.*) 

*) Essen megjegyíiéseimet egy kiváló civilistánk elhibázottnak tartja. 
Szerinte a jogfejlesztést a birói cselekvés eszközli. Az ügyvédség a 
biróra legfölebb annyira hat, a mennyire maga is a nagy közönség 
hatása alatt áll. — Kétségtelen, hogy ezt a hatást az ügyvédség közvetíti. 
De nemcsak közvetíti, hanem tettre is késztí a bíróságot. Hogy a jogfej- 
lesztés cselekményének mechanikai részét a biró végzi, az kétségtelen. 
De ezt is csak akkor, ha az ügyvédség a biróság ellenállását már 
legyőzte. A ki ismeri a judikatura belső természetét, tudja hogy mekkora 
óvatossággal tartózkodik a bíróság minden elvi kijelentéstől. Ennek egyik 
okát az képezi, hogy a biróság nem akar, vagy nem mer generalizálni; 
a másik és legfőbb oka pedig a birói szervezet conservativ természete. 
Ha új jogkérdés kerül a biróság asztalára (a felsőbíróságokat ki nem 
véve) ennek az új kérdésnek eldöntése elől a bíróság ha csak egyáltalá- 
ban lehetséges, — kitér. Akár úgy, hogy a tényállást bolygatja fel ; akár 
úgy, hogy megkísérti az esetet egy más, már létező jogelv alá subsom- 
málni. utóvégre analógiához, fíctiókhoz folyamodik, de új jogszabályt 
nem alkot, a meddig csak elkerülheti. Ez a bíróságnak, mint zárt testü- 
letnek szervezetéből következik. 

Látszólag ellentmond ennek a megjegyzésnek a bűnvádi eljárás 
iránt keletkezett újabb magyar judikatura. Ez a judikatura oly liberá- 
lis volt (egészen a legutóbbi időki g), hogy valósággal elébe vágott a 
kodifikátiónák. Elég lesz a vádelv behozatalára utalnom. Törvény híján 

És ha tovább kísérjük a mostani magyar jog alakulásának 
menetét, akkor látni fogjuk, hogy a nagy kodifikatorok, az újjá- 
szervezők az ügyvédségből kerültek ki. Látni fogjuk azt is, hogy 
a magyar igazságügyi politikában újabban ismét érvényesülöd 
irány, «a biróságok felfrissítése » végett minél több ügyvédet 
igyekszik a bírói szervezetbe belevinni. Általában pedig látni 
fogjuk, hogy a judikatura minden oly haladása, a mely az 
elavult jogintézményeket törvény híján bírói gyakorlattal pó- 
tolja, — az ügyvédség folytonos, kitartó küzdelmének és rábe- 
szélésének eredménye. 

A milye)i nevetséges volna a jogegység és jogbiztosság 
érvényesítését az ügyvédségtél várni, épen olyan képtelenség 
azt hinni, hogy a jog fejlődésének inidativáját a bíróságokra 
lehet bízni. Mind a két testületnek meg van a maga hiva- 
tása a jogéletben ; a bíróság hivatása a jogfentartás, az ügyvéd- 
ség hivatása a jogfejlesztés. 

Az ügyvédség ezen rendeltetése képezi, nézetem szerint, a 
kérdés próbakövét és nem a Dr. Beichard t. barátom által fel- 
hozott olyanféle szempontokból, hogy milyen szervezetű ügy- 
védség alkalmasabb a perköltségeknek csökkentésére, hanem 
abból a szempontból kisértem meg az ügyvédség szervezetének 
kérdését megoldani, hogy a zártszámu avagy a szabad ügy- 
védség alkalmasabb-e az ügyvédség legmagasabb és legneme- 
sebb feladatának, a jogfejlesztésnek eszközlésére. 

Mielőtt azonban a kétféle szervezetet, azt a melyet t. tag- 
társunk ((korlátolt számú » ügyvédségnek nevez, s azt, a mely a 
régi római és franczia ügyvédségből jogi qualifíkátió alapján 
szabadon fejlődött, és a mely nyitva áll mindenki előtt, — össze- 
hasonlítanám, legyen szabad a jogélet fejlődésének irányára 
nézve még egy pár megjegyzést tennem. 

az egész magyar bűnvádi eljárást, úgyszólván, újjáteremtette. A kik a 
Ouria ezen korszakának történetét ismerik, tudni fogják, hogy a judika- 
tura ezen alkotásait legnagyobbrészt azon tanácsnak lehet köszönni, a mely 
tanács élén akkor az anyagi büntetőjog újjáteremtője állott, és a kinek 
befolyása egy irányban és egy időre le tudta győzni a Guria természetes 
conservativ hajlamait. Meg kell azonban jegyezni azt is, hogy ebben az 
irányban legégetőbb szükség volt a reformra. A hetvenes évek előtt 
(és részben alatt) fennállt bűnvádi eljárás valóságos anachronismus volt. 

T. teljes ülés! A jognak is megvan a maga biológiája. 
Az egyes törvények addig tartanak, a míg azok a társadalmi 
életviszonyok fennállanak, a melyek közt azok keletkeztek. 
A törvényhozók ugyan mindig azt hiszik, hogy ök valami 
örökkévaló művet alkottak. Pedig a eodexek, a melyek ugyaü 
többé-kevésbbé jelentékeny fokai lehetnek a haladásnak, csak 
addig élhetnek, a míg a társadalom azt a bizonyos fokot meg 
nem haladta. így keletkeznek előbb a novellák és revisiók, 
azután a gyakorlat lassankint ignorálni kezdi a codex állás- 
pontját, végül teljesen átadja azt a jogtörténelemnek. 

A nagy kodifikátiók rendszerint olyan időkre esnek, a 
midőn egy új társadalmi réteg vagy hatalom jutott uralomra, 
vagy a midőn ezen hatalom uralma a legkizárólagosabb, a leg- 
absolutabb. Ez a társadalmi erő, örök időkre akarván uralmát 
biztosítani, fennállásának garancziáit szabályozza, rendszeresíti, 
kihirdeti. Ilyen erős államhatalom alkotta a Justinian Corpus 
Juris-át, a Code Napoleon-t, az osztrák általános polgári tör- 
vénykönyvet. Természetes, hogy a kánonjogot kodifikáló tri- 
denti zsinat is épen akkor ült össze, mikor a huszita harczok 
után a római egyház erejének tetőpontján állt. A magyar Tri- 
partitum épen az ellenkező körülmények közt keletkezett, a 
mikor a nemzet már a török és az osztrák uralom alá vezető 
lejtőre jutott. Hanem a Tripartitum nem is lett törvény soha, 
megmaradt magángyűjteménynek, a mely lassankint ment át 
a gyakorlatba. Olyan kodifikáczió volt az, a melyet soha ki nem 
hirdettek. 

A nagy törvényhozók nem szerették az ügyvédséget. Azt 
az elemet látták benne, a mely a jogot csavargatja, az általuk 
örök időkre alkotott intézményeket aláássa, s így azok biztos- 
ságát kétessé teszi. Szükséges rossznak tartották. Hogy alko- 
tásuknak feltétlen érvényességét az ügyvédektől előre is meg- 
óvják, megkisérlették az ügyvédséget valahogyan az ő intézmén 
nyeik szervezetébe beleilleszteni. így keletkezett a numerus 
clausus, a kinevezett ügyvéd, a « korlátolt szám». Ennek a szer a 
vezetnek többféle alakja képzelhető. 

Francziaországban úgy szervezkedett, hogy az avouék 
irodáit pénzen lehetett venni. A barreau szabad maradt. Ez a 
fejlődés a régi szervezetre mutat vissza, a midőn a franezia 
forradalmat megelőzött időkben a birói állásokat lehetett 
pénzen venni. 

A « korlátolt 8zám» azon alakja, a mely Ausztriában és 
Poroszországban honosodott meg, a melynél az ügyvédeket a 
kormány nevezte ki, oly illiberális, s az ügyvédséget olyan ala- 
csony helyzetbe állítja, hogy ennek az alakulásnak képtelensé- 
gét fejtegetnem nem is szükséges. 

Végre azon czéhbeli ügyvédség, a melynek megvalósulá- 
sát Beichard t. barátom tartja kívánatosnak, a melynek tagjai 
puszta anciennitás alapján lépnek a karba, az egyetlen olyan for- 
mája a korlátolt számú ügyvédség szervezésének, a melyet e 
helyen vita tárgyává lehet tenni. Igen jellemző azonban, hogy 
a numerus clausus ilyen alakulása eddig még sehol életbe nem 
lépett. így hát e szervezés hatását nem tapasztalat, hanem 
csak puszta következtetés alapján lehet előrelátni. 

Ennek a szervezetnek indokoltságát Eeichard többek közt 
a következő okokból támogatja : 

«Az ügyvédség első sorban közfunctio. Az ügyvédi cselek- 
vés egyik része annak a munkának, a melynek másik részét a 
birói cselekvés képezi. Ha a korlátolt szám és az erre alapított 
szervezés megfelel az egyiknél, akkor meg kell felelnie a má- 
siknál is . . .» 

Ez az érvelés téves. Az ügyvédség functióját talán 
inkább lehet az ügyészségé, mint a bíróságé mellé állítani. 
A közvád pedig nem szorul zárt szervezetre. A közvád legma^ 
gasabb szervezése, az adio popularis, ellene mond a korlátolt 
számnak. Az actio popularis gyakorlását korlátolt számba kötni 
nem is lehet. 

A mi a birói functióval való összehasonlítást és a bírák 
korlátolt számát illeti, arra nézve, egészen eltekintve attól, a mit 
a birói és ügyvédi hivatás czéljának természetes ellentételről 
az imént felhozni bátor voltam, hogy t. i. a bíró hivatása a jogot 
fentartani, conserváhíi, az ügyvéd hivatása pedig a jogot fej- 
leszteni, — a következő észrevételeim vannak : 

Még a bíróságok szervezésénél sem bizonyult feltétlenül 

jónak, a korlátolt szám és a zárt szervezet. A biró bizonyoa 
tekintetben a társadalom felett áll ; már pedig az Ítéletben a 
társadalom szempontjainak is érvényeeülniök kell. Az újabb 
törvényhozások nem is merik a biráskodást kizárólag a zárt 
szakbiróságokra bízni, hanem a legelső és a legfontosabb kér- 
dések eldöntését az esküdtekre bízzák. Azt pedig, hogy az 
esküdtszékeket is korlátolt számú tagokkal biró, zárt testületek 
gyanánt kell szervezni, azt a numerus clausus legszenvedélye- 
sebb hívei sem kívánják. 

Pedig a jogfejlődés genetikája arra mutat, hogy a bírás- 
kodás terén lassankint tért veszít a szakbiróság, és tért hódit 
az esküdtszék. És pedig nem egyedül a büntető, de a civilis 
bíráskodásban is. Az északamerikai unió államai egymásután 
keltik életre civil" jury-ket; a választott biróságokhoz folya- 
modó peres felek száma napról-napra növekedik.*) 

Látható tehát, hogy a jurisdictío fejlődése olyan irányban 
halad, miszerint abban a társadalom nagy keretéből minden 
rendszer nélkül bevont egyének a zárt testületeket képező szak- 
bírák tevékenységének rovására tért hódítanak. 

Legyen szabad egy pillantást vetnünk az úgynevezett 
« anyagi jog»-ok forrásaira, s azokra a kútfőkre, a melyekből az 
így összeállított bíróságok a jog anyagát, az ítélet zsinórmérté- 
kéül alkalmazandó jogszabályt merítik. 

E pillantás az « anyagi jogok» fejlődésére azt fogja mu- 
tatni, hogy egyrészt a törvénykönyvek rendelkezései mind 

*) Herbert Spenccr egyik könyvében olvastam, hogy Angliában a- 
jelen század elején egy kereskedőkből éiló egyesület keletkezett, a mely- 
nek czéja volt az Angliában rendkívüli költséggel járó pereket bíróságon 
kívül elintézni. Ebből az egyletből valóságos választott bíróság fejlődött 
ki, a mely több pert intéz el, mint — a békebirákat kivéve — a London- 
ban székelő összes állami bíróságok. 

Hasonló népszerűségnek örvendenek a kontinensen a kereskedői 
kamarák, csarnokok és tőzsdék választott bíróságai. A magánjogi sta- 
tasztika, — ha volna ilyen — igen érdekes adatokat szolgáltatna arra 
nézve, hogy a kötelmi jogi perek mily nagy százaléka kerül például 
nálunk Budapesten az áru- és értéktőzsde rögtönitélő bírósága elé. A ma- 
gyar kereskedelmi eljárás már a bírák közé ültette a « kereskedelmi 
nlnököt» is, a mely változtatás nem egyéb mint a bíróság szervezetének 
expansiója. 

általánosabbakká válnak,*) hogy a jog dogmatikája merevségét 
napról-napra veszti, hogy a szerződések értelmezésénél az «uti 
lingua nuncupassit . ..» vagy a «contractus inter contrahen- 
tes ...» helyett a felek « akarata » képezi a kritériumot, hogy a 
ipiagánjog óriási területén a jogdogmatikának a tiszta logikából 
merített tételei lassankint tért vesztenek, és ezt a térséget a 
^kereskedelmi szokás», az «usance))-ok foglalják el. 

Ugyanezen irány nyilvánul a büntetőjogban is, a hol a 
dogmatika mellett mindinkább érvényesül az u. n. kriminah 
politika. Sőt az anyagi büntetőjognak terjedőben van egy irá- 
nya, — értem az anthropologikus büntetőjogot, melynek egjdk 
buzgó terjesztője épen Dr. Eeichard Zsigmond t. tagtársam — a 
mely irány a büntetőjognak minden ethikai eredetű szabálya és 
intézménye ellen harczot visel. 

Ugyanezen irány érvényesül a közigazgatás és pénzügyi 
igazgatás területén. A múlt századbeli parókás hivatalnokok 
hatáskörének jelentékeny részét, úgy a választási elv hódítása, 
mint a magyar és porosz közigazgatás ((tiszteletbeli bivatalaio- 
nak felállítása által ma már a társadalom legszélesebb köreiből 
a közhatalom kezelésére bevont polgárok gyakorolják. Ezek 
gyakorolják, hogy csak Magyarországról szóljak, a közigazgatási 
bizottságokban a felügyeletet a közigazgatás csaknem minden 
ága felett. Ezek róják ki az egyenes adókat, és ezek vizsgálják 
felül a kirovást. Hogy az 1891-ben beterjesztett, de törvénynyé 
nem vált magyar kormányjavaslat a polgárok befolyását a köz- 
igazgatásba mennyire fokozta volna, azt mindnyájan tudjuk. 

Az alaki és anyagi jognak s a jogszolgáltatásnak, a közigaz- 
gatásnak és a közhatóságok fejlődésének ilyen áttekintése után 
láttuk t. teljes ülés, hogy a zárt területeket képezett köztiszt- 
viselői karok napról-napra tért engednek a társadalom óriási 
keretéből a közhatalom kezelésére bevont polgároknak. Ennek 
egyik következménye az, hogy a közhatóság veszít az ő kizáró- 
lagosságból, és az eddig zárt testületek decomponálódnak,. 
kizárólagosságukat elvesztik, s bizonyos expansionak iadulnak, 
hasonlóan ahoz a decompositióhoz, a melyen az ipari és keres- 
kedelmi szervezetek (czéhek stb.) már keresztülmentek. 

*) Példái ennek az új német magánjogi törvény tei'vezete, a bün- 
tető törvények, stb. 

Alig szükséges mondani, hogy mindazon testületek közt, a 
melyek közfunctiókat végeznek, szükségszerűen az ügyvédségnek 
kell a legexpansivabbyiak lennie. Expansió és korlátolt szám 
pedig össze nem illenek. Az egyik kizárja a másikat. 



m. 

Es most t. teljes ülés, legyen szabad visszatérnem oda, a 
honnan kiindultam, hogy t. i. az képezi a zárt számú szervezet 
helyes voltának kritériumát, hogy ebben a szervezetben jobban 
szolgálhatja-e az ügyvédség az ö feladatát, a jogfejlesztést ? 

Láttuk, hogy a jogélet fejlődésének egész iránya a szabad 
ügyvédség, vagy ha úgy tetszik, a szabad verseny mellett szól. 
De e mellett szólnak az ügyvédség speciális természete, és az 
ügyvédi kar társadalmi hivatása is. 

A jogszabály, a melyet a törvényhozó proklamál, az ügyvéd 
által jut a polgárok közé. Idővel a társadalom bizonyos ellen- 
kezést mutat a szabály ellen, és ennek az ellenkezésnek ismét 
az ügyvéd a tolmácsa. Az ügyvéd győzi meg a birót arról, hogy 
egy jogelv már leélte magát, s hogy a társadalomnak egy új 
elvre van szüksége. Ha a biró az ügyvéd hosszú, állhatatos küz- 
delme után elejti vagy vonakodva alkalmazza a lejárt szabályt, 
akkor ad a kezébe a törvényhozó egy ujat és igy tovább .... 
Ez a jog vérkeringése. Az ügyvédség képezi azt az erőt vagy 
/erőátvitelt, a melylyel a társadalom a törvényhozásra hat. Az 
ügyvéd áll a törvényhozó és a társadalom közt, s a törvényhozó- 
val szemben, a kit a biró képvisel, az ügyvéd a társadalom 
érdekeinek és czéljainak a szószólója. 

A szabad és a zárt ügyvédség közt abban áll a különbség, 
hogy az előbbi vele küzd a társadalommal, erkölcsi és anyagi 
érdekei közösek a társadaloméval. Az utóbbi pedig hivatalnok, 
a kit az általa képviselt ügyhöz nem köt más érdek, mint egyes 
ritka esetekben a becsvágy. A zárt ügyvédségen keresztül a tár- 
sadalomból eredő panaszok hangja eltompulva érkezik a tör- 
vényhozó füléhez. A jogért való küzdelmet a zárt ügyvédség 
mindig gyengébben folytatja mint a szabad, mert nem fűzi 
hozzá olyan hatalmas érdekközösség. 

Pedig ebben a küzdelemben minden erőt fel kell hasz- 
nálni ; a szabad versenyben rejlő egész energiát ki kell fejteni, 
mert másképen a jog vérkeringése megakad, s a fejlődés erejét 
legyőzik a conservativ szervezetek. Ez a megakadás, a mely első 
sorban a jogélet elposványodásában jelentkezik, nem is maradt el 
még sehol, a hol a felvilágosodott, vagy épen a felvilágosulatlan 
absolutizmus zárt ügyvédi testületeket szervezett. A jogfejlődés 
újjáéledése ott kezdődik, a hol az ügjrvédséget ismét szabaddá 
tették. 

A korlátolt számú ügyvédség tagjai, egészen eltekintve 
attól, hogy az általuk védett ügyhöz erős anyagi érdek nem fűzi 
őket, a társadalomnak sokszorosan különválasztott osztályát ké- 
pezik, a kiket saját szervezetük véd és táplál, s a kik ennélfogva az 
általános társadalmi érdekeknek sokkal gyengébb szószólói, mint 
a szabad ügyvédség, a melynek egész erkölcsi és anyagi existen- 
tiája kizárólag a társadalom számára végzett munkáján alapuL 

A korlátolt számú szervezet bureaukratákat nevel, s 
ennek az ügyvédség czélja és természete egyaránt ellentmond. 
Poroszországban és Ausztriában egy időben fennállt a numerus 
clausus. De ezen szervezés ezen országokban is csak addig tart- 
hatta magát, a míg a rendőri államok kora le nem járt. Ma 
Oroszország az egyetlen állam Európában, a hol ma az ügyvéd- 
ség igy van szervezve. Azonban én alig hiszem, hogy volna 
valaki, a ki követendő példa ^'gyanánt az orosz állam intéz- 
ményeire hivatkoznék. 

Van azonban a numerus clausus barátainak egy érvük, a 
melyet ebben a vitában figyelmen kivül hagyni nem lehet. Ez 
az argumentum abban áll, hogy az ügyvédi kar tagjainak növe- 
kedése az ügyvédség erkölcsi és anyagi fennállásának feltételeit 
aláássa. 

A kar túlnépesedése Magyarországon akut kérdés. Ezt a 
kérdést sok szenvedélylyel és kevés tárgyilagossággal hurczolták 
végig a minap Magyarország csaknem minden ügyvédi kama- 
ráján. Ez a kérdés állandó vita tárgy a külföldön, s tudtommal 
Ausztriában és Németországban épen olyan égető mint nálunk. 
De sem Németországban, sem Ausztriában a « korlátolt szám» 
szervezésére komolyan nem gondolnak, és pedig valószinüleg 
azért, mert ezen országokban a numerus clausus intézményét 

már ismerik. A kérdést, szerény nézetem szerint, a következő- 
képen kell formulázni : 

Minél nagyobb a verseny, annál jobban megfeszülnek az 
erők, s annál hatalmasabb az ügyvédségnek a jogfejlesztés czéljára 
fordított tevékenysége. De az erőkifejtés, ha bizonyos mértéken 
túl fokoztatik, azt a visszahatást idézi elő, hogy a túlságos 
mértékben kifejtett tevékenység ^az erökinálat) ellenértéke csök- 
ken, és ez az értékcsökkenés lassankint az erő forrására, a tes- 
tületre is kihat, úgy hogy az ügyvédi állás erkölcsi és anyagi mél- 
tánylata alábbszáll. Ennek következményeként az ügyvédségnek 
előbb egy kis köre válik proletárrá, azután az a kis kör növeke- 
dése az egész kar hanyatlását vonja maga után. 

Tegyük fel, hogy az erjedésnek induló kib kört a numerus 
clausus távol tudja tartani a kartól. Ezt feltehetjük in thesi, bár 
megkell jegyeznem, hogy tényleg nem tudja távol tartani ezt sem. 
A numerus claususnak még így is csak abban kereshetjük a hatá- 
sát, hogy kevesebb lesz az ügyvédi karba felvett tagok száma. De a 
pályára tóduló ifjúság azon része, a mely a korlátolt szám folytán 
a korláton kívül marad, legalább is olyan veszélyes elemét fogja 
képezni a jogéletnek, mintha a karba felvétetett volna. A prole- 
tariátust ki lehet így szorítani az ügyvédségből, de nem lehet 
kiszorítani a jogéletből. A proletár ügyvédjelöltség, melyre a kar 
hagyományai nem hatnak, melyet a kar szervezete és belső 
fegyelme nem köt, sokkal veszélyesebb eleme a társadalomnak, 
mint a proletár ügyvéd. 

A kar túlnépesedésének kérdését korlátolt számú ügyvédség 
szervezése meg nem tudja oldani. De nem is tudja azt megoldani 
semmiféle ügyvédi szervezés, mert a baj nem az ügyvédségben 
gyökerezik, hanem a társadalomban. Eésze van benne az egye- 
temi jogtanításnak, s az egyetemek tanulmányi rendjének, a 
középiskolák tanulmányi rendjének, és közvetve az egész közokta- 
tásügynek. 

Bésze van benne az államok egész közgazdasági rendjének, 
a capitalismusnak úgy mint a socialismusnak. 

A capitalismus tönkre teszi a kis ipart és megkárosítja a 
kis kereskedelmet. Az emberek egy jelentékeny tömegét ezáltal 
a tudományos pályákra szorítja, mert kereskedelem vagy ipar 
folytatásához kis- és közép töke többé nem elegendő. 

Eésze van benne a katonai szervezetnek is, a mely a tudo- 
mányos pályák ifjúságát az egyéves szolgálat kedvezményével 
kecsegteti. 

Eésze van benne a társadalom felfogásának és balitéletei- 
nek, a mely a társadalmi osztályokat és hivatásokat hierarchikus 
kategóriák szerint egymás felé, vagy egymás alá helyezi. 

Legfőbb része van benne az emberi természetben rejl5 
azon hajlandósáignak, hogy az egyes ember többféle munka és 
hivatás közt — ha választhat, — azt választja, a mely több elis- 
meréssel és esetleg több anyagi méltánylattal találkozik. 

A társadalomban rejlő bajt egyedül a társadalom szerve- 
zetében beállható változás háríthatja el, de nem háríthatja azt el 
a társadalomnak egy relatíve csekély köre, ha még annyit szen- 
ved is a baj által. 

Hogy az úgynevezett « tudományos pályák » túlnépesedése 
nem egyedül az ügyvédségre, s nem is egyedül Magyarországra 
szorítkozik, az csak az általam körvonalozott általánosabb szem- 
pont helyességét mutatja. 

Az ügyvédi kar túltömöttségét panaszolja ma a kontinens 
csaknem minden állama. 

Ausztriában és Németországban az orvosi pályát is mértéken 
túl lepi el a fiatalság. Poroszországban a protestáns theologiát 
annyi lelkészjelölt lepi el, hogy a protestáns parochiák akkor is el 
volnának jelöltekkel látva, ha 15 esztendeig senki sem lépne erre 
a pályára.*) 

Ezen alakulást a numerus clausussal megszüntetni nem 
lehet. Csak át lehetne helyezni a bajt a társadalom egy másik 
pontjára, a hol nem lenne kevésbbé veszélyes. 

Beichard szerint a szabad verseny állapotában az átlagos 
kari tisztességet nem lehet a tagoktól kikényszeríteni, a korlátolt 
számú szervezésnél pedig lehet. 

*) Ezt a megjegyzést egy porosz lelkészjelölttől hallottain, a ki 
50 éves korában — miután addig hasztalan várta, hogy lelkészi állás- 
hoz jusson — a lipcsei egyetem bölcsészeti karába vétette fel magát, 
azon reményben, hogy a tanári pályán könnyebben boldogul. Ugyanő 
mondta nekem, hogy már a kápláni helyeken is annyi pályázó vau, 
hogy a legtöbb papjelöltnek már ilyen helyre is évekig kell várnia. Ez 
a numerus clausus egyik eredménye. 

Az emberek minden körénél fejlődik ki valamely cselekvési 
mérték, a melyhez az illető társadalmi kör tagjai alkalmazkod- 
nak. A kinek eljárása és cselekvése ezen a niveaun felül áll : az 
becsületes. A kinek magatartása ezen a niveaun alul marad : az 
nem becsületes. 

Valahány társadalmi kör alakul, az a becsületről mind 
különböző zsinórmértéket alkot. Tudjuk, hogy a katonai becsület 
más valami mint a kereskedői becsület. Az ügyvédi becsület más 
valami, mint a papi becsület, stb. 

EJsö tekintetre láthatjuk, hogy a becsületességet kikény- 
szeríteni nem lehet, sem az átlagosat, sem az absolutat. Nem 
lehet azt kikényszeríteni sem a numerus clausus, sem a szabad 
verseny állapotában. Az ügyvédség erkölcsi és intellektuális quali- 
fikátiója, — a melyet lehet fokozni, épen úgy mint csökkenteni, — 
az egyetlen - garantiája a kar tagjai becsületességének. De a 
tudomány azt is megállapította, hogy a becsület niveauja minden 
egyénnél más, hogy minden egyes ember cselekvése a saját 
erkölcsi niveauján fog mozogni. Az egyes ügyvéd nem azt a 
becsületességet tartja szem előtt, a melyet a fegyelmi szabályok 
írnak elé, hanem azt, a melyet saját egyénisége szab eléje. Már 
most lehetetlen azt mondani, hogy a korlátolt számú ügyvédség 
tagjai eo ipso becsületesebbek. Legfelebb azt lehet mondani, 
hogy a korlátolt szám olyan életviszonyokat teremthet, a melyek 
közt könnyebb dolog becsületesnek maradni. 

T. barátom abban is téved, mintha a kereskedői becsület 
nem volna épen olyan szigorúan körülhatárolva, mint az ügy- 
védi. Csak hogy a kétféle becsület köre természetesen nem fed- 
heti egymást. Itt tehát még általánosabban lehet formulázni a 
kérdést. Azt lehet kérdezni, hogy például abban az esetben, ha 
kereskedelmi czégeket korlátolt számmal jegyezne be a czég- 
hivatal, várható volna-e a kereskedői becsület közönséges niveau- 
jának emelkedése ? Vájjon azok a visszaélések, a melyeket keres- 
kedők, a legnagyobbak úgy mint a szatócsok, elkövetni szoktak, 
csökkennének-e ? Hogy a korlátolt szám mellett — ceteris 
paribus — a becsületesség, a mely nem egyéb mint a legindivi- 
duálisabb cselekvési mérték, fokozódnék, akár ott, akár itt, — 
az én belátni képes nem vagyok. 

A másik ellenvetés, a melyre még reflektálni kívánok, 

abban áll, hogy voltaképen már az ügyvédi qualifikátio felállí- 
tása sem felel meg a szabad verseny eszméjének. 

A magam részéről az ügyvédi megbízást a közönséges 
magánjogi mandatum-tól különböző jogügyletnek épen nem 
tartom. 

És ebből a szempontból még azt is megengedem, hogy in 
ihesi nincs joga az államhatalomnak arra, hogy bizonyos jog- 
ügyletek kötését — bizonyos személyek privilégiumává tegye. 
Sőt el tudok képzelni, és igen kívánatosnak is tartok egy olyan 
társadalmi állapotot, a midőn ezen megbízásnak már bárki is 
lehet mandatariusa. 

Ezért én az ügyvédi qualificatio elvét nem valami a prioris- 
tikus igazság-, hanem egy igenis a priori világos társadalmi szük- 
ség folyománya gyanánt tekintem. 

Bizonyos azonban, hogy ha ügyvédi qualifikátio nem 
volna: vagyis ha ügyvédség nem volna, akkor az Írásbeli 
eljárás nem tarthatná magát, akkor a peres eljárásban a közvet- 
len, nyilvános szóbeliségnek szükségképen meg kellene valósul- 
nia. Másrészt azonban bizonyos az is, hogy az a bíráskodás, a 
a mely ügyvédség nélkül lehetséges, nem egyéb, mint a régi 
hierarchikus, patrimonialis társadalmak igazságszolgáltatásának 
ismétlése : a kadik, muftik, patriarchák és csudarabbik bírásko- 
dása .... 

A mai perjog szóbeliségének és nyilvános közvetlen eljárá- 
sának más eszménye van ; — és ennek az eszménynek megváló* 
sulását első sorban a birák és ügyvédek minél magasabb quali- 
fíkátiójától várhatjuk. A judikatura színvonalának emelkedésére 
az ügyvédségnek épen olyan hatása van, mint a bíróságnak, s a 
judikatura színvonalának emelése végett az ügyvédi képesítést 
a bíróival egyenlővé kell tenni : a többfelé tagolt zárt szervezete- 
ket egységesíteni, bővíteni és fejleszteni. A korlátolt szám pedig 
az ellenkező irányba terelné a szervezetek fejlődését, és ezen 
visszafejlődést minden igazságügyi intézmény megsinylené. 

IV. 

Azt hiszem, t. teljes ülés, ezek után alig marad egyéb 
hátra, mint hogy az úgynevezett « ügyvédi kérdés* genus proxi- 
mum-át megállapítsuk. 

Első tekintve látszik, hogy az a mai alakjában nem egyéb 
mint a szabad verseny által előidézett kenyérkérdés. 

Kégente az a felfogás divatozott, hogy a szellemi munkának 
ethikai ellenértéke van ; a mi tényleg azt jelenti, hogy a szellemi 
munkának nincs ellenértéke ! Az a ki szellemi munkát végez, az 
nem volt munkás, hanem honoratior. Ez a felfogás egészen addig 
tartott, a míg be nem állt az az idő, mikor a szellemi cselekvésre 
is a (tmunkao szabályait kezdte alkalmazni a társadalom. Mikor 
az operis conductio lassankint vagyoni jelentőségű jogügyletté 
vált, a melyre bizonyos társadalmi körök tagjai anyagi existen- 
cziájukat alapították, akkor a «munkás» és a «munkaadó» közt 
való ellentét annyira kiélesedett, hogy a szellemi munkások egy 
része, — és pedig az, a mely a szabad versenyben hátul marad — 
a czéhrendszer után kezd vágyakozni, és a gyengébb számára, az 
erős ellenében a társadalomtól kivan ótalmat. Azok, a kik ez év 
folyamán hasonló irányú panaszaikkal a budapesti ügyvédi kama- 
rához fordultak, önkénytelenül is a munkáskérdés ezen variatió- 
jának adtak kifejezést.*) 

Ezen mozgalom egyik iránya igen hasonlított a «Recht auf 
Arbeit»-féle jelszó híveinek agitáti ójához. 

A mai társadalmi és gazdasági politika kétségkívül teszen 
már némi concessiót a socialismusnak. Most már az összes közép- 
^uropai államok — s közöttük Magyarország is — ellátták az 
államgépezetet az ismeretes socialis olajcseppel. És az ügyvédi 
kérdés radikalistái öntudatlanul is ugyanezt az olajcseppet re- 
klamálták. 

A szellemi munka szabad versenye kizárja a társadalmi 

*) A budapesti ügyvédi kamarában tárgyalt indítvány a közjegy- 
zők határkörének korlátolása mellett az ügyvédek számára a s kényszer- 
signaturát kivánta, hogy t. i. semmiféle hatósághoz ügyvédi ellenjegyzés 
nélkül beadvány intézhető ne legyen. 

ótalmat úgy mint az állami protektorátust. A gyengébb védelme 
az erösebbel szemben indokolt lehet az ipari termelés szabad 
versenyében, — a szellemi munkáéban nem indokolt, és nem 
is kivánatos. Mert a kétféle verseny közt nagy különbség van ; a 
kétféle verseny tartalmának minden tényezője, úgy czélja mint 
eredménye annyira különböző, hogy a két fogalomnak alig 
van közös tartalmi alkatrésze. A különbség olyan, mint a minő 
például a dologi és a szellemi tulajdon közt mutatkozik. 

A legnagyobb különbség pedig a verseny eredményének 
különböző természetében áll. 

Ha az ipari termelés szabad versenyében az erős legyőzi a 
gyengét, úgy ezen győzelem eredménye abban fog állni, hogy a 
gyenge produktiója, munkássága függővé válik az erősebbétől, 
tehát maga a legyőzött gazdaságilag szolgájává válik a győzőnek : 
mert annak számára fog produkálnL Ez az ipari termelés sza- 
bad versenyének nagy visszássága. (Ezt a visszásságot érzik a 
socialisták, azonban tudtommal a czéhek visszaállítását még sem 
kivánják). 

A kik a szellemi munka szabad versenyének útjára keltek, 
el lehetnek készülve arra, hogy az erős itt is le fogja győzni a 
gyengét. De ez a győzelem más természetű mint a másik, s az 
eredménye igen messze esik amazétól. Az erősebb győzelme 
ugyanis itt azt jelenti : hogy munkája feleslegessé teszi a gyen- 
gébb munkáját ; — nem taszítja a gyengébbet sem erkölcsileg, 
sem gazdaságilag függő helyzetbe, hanem munkaerejét leszo- 
rítja a productio teréről. Az így feleslegessé tett munkaerő 
kereshet még magának más tereket a hol érvényesülhet, s a hol 
productiójának a társadalom hasznát veheti. Talán azt mondja 
erre valaki, hogy ez ridegen sőt kíméletlenül hangzik, — de azért 
hangzik így, mert az igazság mindig kíméletlen ! (Éljenzés.) 

Lehetséges azonban, sőt a mi körülményeink közt így i» 
van, hogy az ügyvédség bajait a szervezetnek vagy az egész jog- 
szolgált itásnak reformja el tudja hárítani. A jelenlegi magyar 
ügyvédség tevékenységét leköti a peres eljárás írásbelisége, a 
melybe egy fictív nyilvánosság nem képes életet önteni. Lekötik 
a közigazgatás írásbeli, titkos bureaukratikus szervezése, és a 
jogvédelem szűk korlátai. 

A mi ügyvédségünk tevékenysége a franczia avoué és az 
angol sollidtor-ehoz jobban hasonlít, mint az avocat vagy mint 
a barrister jogvédői működéséhez. Az ügyvédséget vissza kell 
adni az ö hivatásának. A perjog reformja, ha az a szóbeli és 
nyilvános tárgyalást helyezi a mostani titkos eljárások helyébe, 
kétségkívül megfelelő működési teret fog az ügyvédségnek bizto- 
• sítani; s így a testület erkölcsi és anyagi existencziáját biztosítja. 

De ez a reform már nem egyedül az ügyvédség kérdése, 
hanem a társadalomnak el nem tagadható szüksége. Természe- 
tes, hogy első sorban az ügyvédség küzd értté, mert minden 
reformért az ügyvédi kar küzd a legelső sorban. 

De ezen nagy reform szövevényes kérdései nézetem szerint 
a jelen vita keretébe már nem tartoznak. 

Lehetséges, hogy az ügyvédség reformátorai meg fogják 
találni azt az utat, a mely a jelenlegi helyzet posványából kifelé 
Yezet. Azt hiszem, hogy nem szükséges ismételnem, hogy ezt az 
utat milyen irányban kell keresni. De hogy most, a midőn a czé- 
heket úgy az ipar mint a szellemi munka fejlődése félredobta, 
midőn az állami gépezet minden zárt szervezete tágul, midőn 
a bírósági szervezet korlátait a jogfejlődés már megbontotta, — 
hogy most az ügyvédi szervezet elé korlátokat emeljünk s az 
ügyvédség fejlődését visszafelé irányítsuk, — ennek minden 
logikai, társadalmi és politikai szempont ellentmond. (Élénk 
éljenzés.) 

Csemegi Károly elnök: Tisztelt teljes ülés! Az imént 
elhangzott nagyértékű, eszmékben gazdag értekezés, kétségkívül 
magasabb szempontból fogta fel az ügyvédség szervezésének 
nagyérdekű kérdését, mint a melyből azt — az utóbbi időben — 
nálunk tárgyalni szokták. De épen azért, mert messzebbről ki- 
indulva tágabb kört iparkodott vonni az értekező úr nagy 
horderejű tárgyának, s mert inductióiban kitérve a társadalom, 
a jogfejlődés, a biráskodás minden tényezőire feladatát mind- 
ezekkel való összehasonlítás utján kisérlette megoldani : nagyon 
természetes, hogy oly kérdéseket is ölelt fel, oly szempontokat 
18 hangoztatott, melyek első hallásra nem alkalmasak arra, 
hogy már most — e perczben képezhessék a discussió alapját; 
annál kevésbbé, mert e nagy buzgalommal készített értekezés- 
ben érintett, vitátlanul igaz tételek között olyanok is látszanak 
lenni, melyek legalább első hallásra — nem mondhatók minden 
kételyen felül állóknak. 

Átfutva mindazonáltal az igen becses munkálaton mint 
egészen, méltányolva annak központját és főbb kiágazásait; 
csak is elismerőleg nyilatkozhatunk annak conceptiója, a benne 
nyilatkozó sokoldalúság, a szakavatott keresztülvitel és a min- 
dig fentartott, logicus összefüggésben deducált következtetés 
helyessége fölött. De a mi különösen engemet illet, szabadjon 
nekem, mint az ügyvédség gyakorlatában megőszült, az ügyvéd- 
ség küzdelmeit átküzdött veteránnak — ez egymást felváltott 
legkülönbözőbb és legellentétesebb szervezetek alatt nyert — 
mindig azonosnak és változatlannak bizonyult azon tapasztalati 
igazságot felhoznom: hogy csakis munkája nemességének és 
értékének valódisága, csak is jellemének törhetetlen becsületes- 
sége, csakis a társadalomban ezek által kivívott valódi és tartós 
bizalom — csakis azon ténynek általános elismerése, hogy az 

ügyvéd első sorban a jognak és igazságnak, nem pedig saját 
érdekének képviselője és áthatott védője (Helyeslés) csakis egye- 
dül ez képes tiszteletet kivivni az ügyvédségnek ; csak is ezen 
tulajdonságok képesek a testületet emelni és fentartani azon 
niveau-n, a melyen az Európa művelt államaiban áll. De hozzá- 
tehetem egyúttal, hogy egyedül ezen tulajdonságok szerzettek 
meg e boldogabb éghajlat ügyvédei részére azon tekintélyt, a 
mely az intézményt és férfiait Francziaországban, Angliában 
és a szabad Európában egyáltalán környezi. 

Higyjék meg nekem, a kinek már koromnál fogva is elég 
időm volt az ügyvédség történetébe mélyebben bepillantani, és 
a ki ezen — a törvénykezés és a joguralom történetére vonat- 
kozólag elsőrendű kérdéssel különös előszeretettel is foglalkoz- 
tam — higyjék meg önök énnekem : hogy nincs oly ügyvédségi 
szervezet a világon, és nincs is elme oly fényes, oly ragyogó, 
mely ily szervezetet kigondolhatna, nincs eshetőség oly ter- 
mékeny és hathatós, mely az ügyvédség részére a társada- 
lomtól tiszteletet és elismerést, az ügyvédek már emiitett tulaj- 
donságai nélkül kieszközölni, — mondjuk — kimesterkélni és 
fentartani képes lenne. 

Ezt a magyar ügyvédség már régtől fogva érezte, s nem 
hiányoztak elődeink között jelesek, a kik az ügyvédek tulajdon- 
ságai és kötelességei magas színvonalára mutatva, szóval és tet- 
tel e magaslatra törekvésnek ösztönzői, irányzói voltak. Es én 
nem fojthatom el csudálkozásomat, hogy a magyar ügyvédség 
történetének a szép emlékeiről két jeles értekezőnk közül 
egyike sem szólott. 

Szabadjon tehát e tekintetben emlékeimet felfrissítenem. 
Deák Ferencz volt az, a ki a magyar ügyvédségről — « prókáto- 
rokról » — kicsinylő szavakban nyilatkozott konzervatív szó- 
noknak felelve, nemes hévvel válaszolta : «hogy eze)i tiszteletre 
méltó kar az, melynek alkotmányunk fentartását első sor- 
ban köszönhetjük, melynek alkotmányunk védelmeért adósai 
vagyunk. »> 

A haza bölcsének e megtisztelő nyilatkozatát a legfénye- 
sebb traditio gyanánt kell megőriznünk, s ha a franczia Barreau 
büszkeséggel mutat azok fényes névsorára, a kiket érdemük és 
értékük, az ügyvédi hivatásból a kanczellárságra vagy más egy- 

házi vagy állami magas functiókra emelt : úgy a magyar ügyvédi 
kar nagy értékének és nagy súlyának a francziához méltó elis- 
merését találhatja nagy Deák Ferenczünknek azon minden más 
dicsőséget túlszárnyaló elismerésében : hogy a vészek és viharok 
környezte alkotmányunk az ügyvédekben találta védelmét, ol- 
talmát — és fenntartóját. 

Habár nagy hazánkfiának e megtisztelő nyilatkozata főleg 
a multakat illeti, s habár a babér, a melylyel a jelenkor az érte 
küzdött férfiak emlékének adózik, csakis ezeket illeti meg : de azon 
az elhalt kitűnőségek tiszteletében van egy nagyértékű erkölcsi 
tanítás is, mely mint lángoszlop a múltból a jövőbe világít, s a 
követendő ösvény irányát — messze távolságra és egy hosszú 
időre kijelöli. 

Értékes — korához képest nagyon becses azon munkálat 
is, melyet í^'. Palugyay Imre 1841-ben Ügyvédek czímén irt, 
s melyben az ügyvédségnek az egész művelt Európában fenn- 
álló különféle szervezeteit, az ezek körül felmerült controvers 
kérdéseket, alapossággal és helyes felismeréssel fejtegetve: a 
hazai ügyvédi karnak testületi szervezete és a szabad ügyvédség 
fenntartása mellett bensöleg és lelkesedéssel érvel. 

Fényesek és hervadhatlanok a még ma is fáradhatlan 
munkatársunk és kiváló jogtudósunk Tóth Lőrincz barátom- 
nak az ügyvédi hivatás emelése körül már a negyvenes évek- 
ben szerzett érdemei, a kinek — hogy egyebet ne említsek — 
Ügyvédi állapotok czímű dolgozatát, azon kornak legjelesebb 
jogászati művei közé kell sorozni. 

Vannak tehát a magyar ügyvédségnek a szervezet kér- 
désében is traditíói, melyeket nem szabad elfelednünk, sőt a 
melyekhez való csatlakozásban s melyeknek fejlesztésében 
lehet feltalálni főleg ama varázserőt, mely a multat a jelennel 
összekötve, törekvéseinknek a históriai erőt, a társadalomban 
gyökeret és ezáltal consistentiát biztosít. 

Visszatérve tagtársunk felolvasására azon teljes elismerés 
kifejezése mellett, melyet annak becses tartalma megérdemel, 
nem fojthatom el azon megjegyzésemet : hogy midőn az ügy- 
védi hivatásnak jogfejlesztői, jogalkotói hatását oly élénken és 
annyi előszeretettel ecseteli : a hivatás tulajdonképeni rendelte- 
tését, létezésének legfőbb talán egyedüli indokát, az ügyvédség 

specifieus feladatát, annak jogvédői feladatát csaknem teljesen 
mellőzi. Pedig az ügyvéd valódi rendeltetését ezen feladata ké- 
pezi, s azon örök emlékű nagy ügyvédek, a kiknek tisztelt 
nevei az eltűnt korszakokból mint utánzandó minták fenmarad- 
tak, jogvédői minőségükben, mint az ügyvédi kötelesség hősei 
aratták a hervadhatatlan babérokat, melyek emléküket kör- 
nyezik. 

Egyik-másik eszméje az előadásnak — bármily szépen 
lett legyen összeállítva, bármily vonzóak és tetszetősek legye- 
nek a mellette felhozott érvek, mégis alig állhatnák ki a 
minden oldalról való birálatot. Nevezetesen alig hiszem, hogy 
a kétségtelen tételek közé lenne felvehető az előadó azon állí- 
tása, mely szerint az ügyvédek számának nagysága aláássa az 
erkölcsi súlyt ; reducálja a tudományt és gyöngíti az erkölcsi 
alapot. Nézetem szerint úgy áll a dolog, hogy a szellem izzó küzd- 
terén, a valódi siker, a tartós eredmény, a nagyobb tehetséget a 
nagyobb értéket ületi, s hogy az ezen érték érvényesülésének 
mesterkélt akadályai csakis ideiglenesek lehetvén — azokat a 
legközelebbi idő — mint kórót a fergeteg elsodorja. Hogy a na- 
gyobb tudománynyal és nagyobb szellemi erővel szemben, a 
gyönge tehetség nem tarthat igényt a túlsúlyra, az érvényesü- 
lésre : ez maga az igazságnak tényleg megvalósulásra jutó tör- 
vénye ; ez épen azon eredmény, melynek elérését mindnyájunk 
óhajtjuk, 8 mely eléretve — a társadalom felvüágosodottságának 
legigazoltabb és legfényesebb bizonyítékát nyújtja. Az emberi- 
ség zsenge korában, a szellemek sötétségében vagy félhomályá- 
ban üti fel fejét és zsarnoskoskodik hamis látszatával a tudá- 
kosság, az üres szózápor, a belérték nélküli phrasis : a valódi 
érték megítélésére képesített társadalom kicsapja, és ott hagyja 
a hitványság ezen élősdijeit. 

Ezen eredményt várjuk mi a civilisatio további terjedésé- 
től hazánkban és ennek elérését reméljük — bizonyos fokig — 
a törvénykezésbe behozandó szóbeliségtől. Mi úgy vagyunk meg- 
győződve, hogy a szóbeliséggel együttjáró közvetlenség : az ügy- 
véd és a közönség közötti közvetlen érték meghamisítlan súly- 
mértékét is létrehozandja. 

Nem hivatása az államnak temérdek szám feletti ügyvé- 
deket azon helyzetben tartani, hogy kisebb vagy nagyobb kénye- 

lemmel bizonyos privilégiumok birtokában éljenek, ragy élős- 
ködjenek azon diplomából, melyet kaptak. Annyi jogosultság- 
gal bír mindenik ügyvéd, a mennyit neki — nem a czíme ad, 
hanem a mennyi szolgálatot képes tenni a jognak és igazságnak 
és az ez által érintett társadalomnak. 

Ez a szóbeliségnél és nyilvánosságnál minden nap, min- 
den órán ki fog tűnni. A társadalom lesz szemlátó és fülhalló 
birája az ügyvéd valódi értékének ; és ha e biróság Ítélete kö- 
vetkeztében elhull a ki hivatottsággal nem bír; ha leszorul a 
tehetetlenség, a tudatlanság ; ha ártalmatlanná válik a kontár- 
kodás : ezért csak dicséret éri az intézményt, mely megtisztí- 
totta a forumot az oda nem tartozók tolongásától és ártalmas 
zajongásától. Ez az én nézetem ; ezt nyertem és ez erősödött 
meg bennem a franczia és angol ügyvédség történetének tanul- 
mányozásából, valamint a hazai jogéletünknek mindenik gya- 
korlati ágában szerzett hosszú észleleteimből. Ismételve és 
ismételve mondom : mint kiindulását, eredményét és összefogla- 
latját annak, a mit az ügyvédségről tanultam, értek, és tudok : 
tudomány és jellém, ez az egyedüli arcanum, mely a valódi, a 
— nagy ügyvédet létrehozza ; ez azon két együttes varázs, mely 
elenyészteti a bajokat, és ezek nyomában fényt, dicsőséget, és 
megérdemlett jólétet áraszt. Ez fog érvényesülni nálunk is — 
ha azon rendszert követjük, melyen a minket megelőzött orszá- 
gok nagytudományu, bátor és önfeláldozó jogvédői — ügyvé- 
dei — azon jelentőségüket elérték, a melylyel az államban és a 
társadalomban — a melylyel az egész polgárosult világon, a 
valóban művelt lelkek közmegegyezésével bírnak. 

Köszönöm a tisztelt felolvasó úrnak e nagyon szépen, 
nagyon alaposan kidolgozott, eszmékben gazdag előadását és 
köszönetet mondok érte nemcsak a magam, hanem egyszers- 
mind tudományos egyletünk nevében is. (Élénk helyeslés,) 

Külföldi törvények magyar fordításban. 

1. Német, oastrák és franoaia nasora törvények. Fordították Dr. Bari 
Ignácz és Dr. J^agy Dezső. 

2. Olass ttgyvédi rendtartás. Az 1874. jnnins 8-iki törvény az ügyv- 
ség és az ügyészség gyakorlásáról. Függelék: a kiegészítő kir. rendé'.. 
A képviselőházi bizottság indokolása. Fordit. Dr. Dell'Adami Bez- 

3. A sokweiai saövetség törvénye a kötelmi JogréL 1—161. czikk 
Fordította Dr. Barna Ignácz. 

